
DR.31.3.2010 77 

 
Tuan Azan Ismail [Indera Mahkota]: Terima kasih Tuan Yang di-Pertua. 

Lanjutan daripada isu koperasi yang berada dalam negara kita lebih daripada 
7,600 buah kesemuanya, yang saya fikir antara yang paling aktif sekali sudah 
tentu Bank Rakyat yang ditubuhkan di bawah akta yang sama yang menjana 
pendapatan yang begitu besar. Mengikut laporan yang diedarkan atau diuar-
uarkan oleh pihak kementerian bahawa keseluruhan koperasi yang didaftarkan di 
negara kita menjana pendapatan lebih kurang hanya 1% daripada GDP. 

 Kalau sekiranya angka ini diambil kira dan berbanding dengan Bank 
Rakyat yang merupakan antara penjana transaksi terbesar di kalangan koperasi, 
apakah yang berlaku kepada 7,600 yang lain ataupun 7,000 lebih koperasi yang 
lain? Ini kerana kita hanya mengambil kira 1% sahaja penjanaan transaksi atau 
penjanaan ekonomi berbanding dalam struktur GDP kita. Adakah kedudukan 
koperasi yang selebihnya ditolak dengan Bank Rakyat ini, mereka ini dalam status 
tidak bermaya? Ataupun sekiranya mereka dalam kedudukan sedemikian mungkin 
ada rancangan lain daripada pihak Menteri atau kementerian untuk mengubah 
nasib mereka sementara ini? Terima kasih. 

Tuan Haji Che Uda bin Che Nik [Sik]: Tuan Yang di-Pertua, Yang 
Berhormat Menteri. Pengalaman saya dalam koperasi ini lama jugalah lebih 
daripada 20 tahun. Saya ingin menyentuh konsep koperasi itu sendiri kerana kita 
nampak hari ini koperasi ini melibatkan diri dalam perniagaan yang besar-besar 
yang melibatkan modal yang besar juga. Jadi konsep koperasi itu adalah konsep 
kerjasama yang hanya kebanyakan koperasi terutamanya di kawasan luar bandar, 
diuruskan oleh satu jawatankuasa yang saya rasa tidak berpengalaman. Kadang-
kadang kejujuran jawatankuasa itu adalah dipersoalkan.  

Ini menyebabkan koperasi-koperasi yang ada, kebanyakannya kurang 
berdaya maju. Apakah kementerian ini menimbang untuk memperkenalkan satu 
konsep baru koperasi yang boleh menentukan bahawa bila koperasi itu mula 
bergerak, kita memikirkan untuk menasihatkan koperasi-koperasi ini 
menggunakan tenaga profesional untuk membolehkan koperasi tadi berkembang 
maju dan juga mencapai tahap atau matlamat pergerakan koperasi moden ini? 
Terima kasih. 

  Dato’ Sri Ismail Sabri bin Yaakob: Terima kasih Yang Berhormat Indera 
Mahkota dan juga Yang Berhormat Sik. Memang saya bersetuju dan akui apa 
yang diperkatakan oleh Yang Berhormat Indera Mahkota. Walaupun koperasi 
mempunyai jumlah keahlian yang besar, mempunyai jumlah koperasi yang banyak 
tetapi sumbangan kepada KDNK adalah terlalu rendah iaitu kita masih lagi di 
tahap 1%. Saya juga bersetuju bahawa penyumbang terbesar kepada pendapatan 
koperasi ini adalah daripada Bank Rakyat. Walau bagaimana pun, banyak lagi 
koperasi lain memberi sumbangan kepada GDP ini ataupun KDNK ini iaitu 
beberapa koperasi besar yang lain seperti Koperasi KPF, Koperasi Felda, 
Koperasi Angkatan Tentera, Koperasi Polis dan sebagainya.  

Cuma dari segi konsepnya tadi saya setuju dengan – saya balik pada 
pandangan daripada Yang Berhormat Sik tadi yang sudah begitu lama dengan 
koperasi. Memang benar konsep awal koperasi adalah untuk memberi fokus 
kepada kebajikan ahli dari segi lebih kepada sosial dan sebagainya. Jadi tumpuan 
mereka lebih kepada perkara-perkara yang melibatkan kebajikan ahli. Jadi ia tidak 
menjurus kepada menjadikan koperasi ini sebagai satu badan ataupun vehicle 
untuk terlibat dengan komersial, dengan perniagaan yang besar dan sebagainya.  

Jadi itu mindset ataupun mentaliti lama di dalam kegiatan koperasi. Sebab 
itulah sebahagian besarnya masih lagi tertumpu kepada program-program kecil-
kecilan yang hanya untuk kebajikan ahli di kalangan ahli-ahli mereka sahaja. Jadi 



Tuan Azan Ismail [Indera Mahkota]: Terima kasih Tuan Yang di-Pertua. Lanjutan daripada isu koperasi yang berada dalam negara kita lebih daripada 7,600 buah kesemuanya, yang saya fikir antara yang paling aktif sekali sudah tentu Bank Rakyat yang ditubuhkan di bawah akta yang sama yang menjana pendapatan yang begitu besar. Mengikut laporan yang diedarkan atau diuar- uarkan oleh pihak kementerian bahawa keseluruhan koperasi yang didaftarkan di negara kita menjana pendapatan lebih kurang hanya 1% daripada GDP. Kalau sekiranya angka ini diambil kira dan berbanding dengan Bank Rakyat yang merupakan antara penjana transaksi terbesar di kalangan koperasi, apakah yang berlaku kepada 7,600 yang lain ataupun 7,000 lebih koperasi yang lain? Ini kerana kita hanya mengambil kira 1% sahaja penjanaan transaksi atau penjanaan ekonomi berbanding dalam struktur GDP kita. Adakah kedudukan koperasi yang selebihnya ditolak dengan Bank Rakyat ini, mereka ini dalam status tidak bermaya? Ataupun sekiranya mereka dalam kedudukan sedemikian mungkin ada rancangan lain daripada pihak Menteri atau kementerian untuk mengubah nasib mereka sementara ini? Terima kasih. Tuan Haji Che Uda bin Che Nik [Sik]: Tuan Yang di-Pertua, Yang Berhormat Menteri. Pengalaman saya dalam koperasi ini lama jugalah lebih daripada 20 tahun. Saya ingin menyentuh konsep koperasi itu sendiri kerana kita nampak hari ini koperasi ini melibatkan diri dalam perniagaan yang besar-besar yang melibatkan modal yang besar juga. Jadi konsep koperasi itu adalah konsep kerjasama yang hanya kebanyakan koperasi terutamanya di kawasan luar bandar, diuruskan oleh satu jawatankuasa yang saya rasa tidak berpengalaman. Kadang- kadang kejujuran jawatankuasa itu adalah dipersoalkan. Ini menyebabkan koperasi-koperasi yang ada, kebanyakannya kurang berdaya maju. Apakah kementerian ini menimbang untuk memperkenalkan satu konsep baru koperasi yang boleh menentukan bahawa bila koperasi itu mula bergerak, kita memikirkan untuk menasihatkan koperasi-koperasi ini menggunakan tenaga profesional untuk membolehkan koperasi tadi berkembang maju dan juga mencapai tahap atau matlamat pergerakan koperasi moden ini? Terima kasih. Dato' Sri Ismail Sabri bin Yaakob: Terima kasih Yang Berhormat Indera Mahkota dan juga Yang Berhormat Sik. Memang saya bersetuju dan akui apa yang diperkatakan oleh Yang Berhormat Indera Mahkota. Walaupun koperasi mempunyai jumlah keahlian yang besar, mempunyai jumlah koperasi yang banyak tetapi sumbangan kepada KDNK adalah terlalu rendah iaitu kita masih lagi di tahap 1%. Saya juga bersetuju bahawa penyumbang terbesar kepada pendapatan koperasi ini adalah daripada Bank Rakyat. Walau bagaimana pun, banyak lagi koperasi lain memberi sumbangan kepada GDP ini ataupun KDNK ini iaitu beberapa koperasi besar yang lain seperti Koperasi KPF, Koperasi Felda, Koperasi Angkatan Tentera, Koperasi Polis dan sebagainya. Cuma dari segi konsepnya tadi saya setuju dengan- saya balik pada pandangan daripada Yang Berhormat Sik tadi yang sudah begitu lama dengan koperasi. Memang benar konsep awal koperasi adalah untuk memberi fokus kepada kebajikan ahli dari segi lebih kepada sosial dan sebagainya. Jadi tumpuan mereka lebih kepada perkara-perkara yang melibatkan kebajikan ahli. Jadi ia tidak menjurus kepada menjadikan koperasi ini sebagai satu badan ataupun vehicle untuk terlibat dengan komersial, dengan perniagaan yang besar dan sebagainya. Jadi itu mindset ataupun mentaliti lama di dalam kegiatan koperasi. Sebab itulah sebahagian besarnya masih lagi tertumpu kepada program-program kecil- kecilan yang hanya untuk kebajikan ahli di kalangan ahli-ahli mereka sahaja. Jadi.